Vážené kolegyne a kolegovia,

dovoľujeme si Vás informovať, že v rámci Národného štipendijného programu Slovenskej republiky na podporu mobilít bola **zverejnená nová výzva na predkladanie žiadostí o štipendium** na študijné, výskumné a prednáškové  pobyty počas letného semestra akademického roku 2019/2020.

**Uzávierka na predkladanie žiadostí je 31. októbra 2019 do 16:00 hod.**, pričom pobyty sa budú môcť  realizovať v rámci letného semestra akademického roka 2019/2020. Žiadosti o štipendiá možno aktuálne predkladať  on-line na [www.stipendia.sk](http://www.stipendia.sk/), resp. [www.scholarships.sk](http://www.scholarships.sk/).

**Štipendiá sú určené pre študentov slovenských vysokých škôl, doktorandov** **slovenských vysokých škôl** (aj v prípade, že sa doktorandské štúdium realizuje na externej vzdelávacej inštitúcii v zmysle zákona o VŠ, napr. na SAV) **a postdoktorandov** na pokrytie životných nákladov na študijný/výskumný pobyt. Základné informácie o programe nájdete v priloženom letáku. Podrobné informácie o programe môžu uchádzači získať na oficiálnej webovej stránke programu [www.stipendia.sk](http://www.stipendia.sk/), resp. [www.scholarships.sk](http://www.scholarships.sk/).

Národný štipendijný program Slovenskej republiky je určený aj na **podporu mobilít zahraničných študentov, doktorandov, vysokoškolských učiteľov a výskumných, resp. umeleckých pracovníkov** na pobyty na slovenských vysokých školách a výskumných pracoviskách.

V prípade otázok týkajúcich sa Národného štipendijného programu sa môžete obrátiť priamo aj na administrátorov tohto programu – Kristína Sallerová (kristina.sallerova@saia.sk), v prípade štipendistov s trvalým pobytom na Slovensku; Ondrej Aradský (ondrej.aradsky@saia.sk), v prípade zahraničných štipendistov.

Národný štipendijný program (NŠP) je štipendijným programom, ktorého vznik schválila vláda Slovenskej republiky uznesením č. 557 z 13. júla 2005. O pokračovaní NŠP rozhodla vláda SR uznesením č. 317 z 29. apríla 2009. Štipendijný program je financovaný z rozpočtovej kapitoly Ministerstva školstva, vedy, výskumu a športu SR. SAIA, n. o., administratívne zabezpečuje Národný štipendijný program na základe zmluvy uzavretej medzi Ministerstvom školstva, vedy, výskumu a športu SR a SAIA, n. o. **Štipendisti NŠP sú štipendistami vlády Slovenskej republiky.**

Ďalšia uzávierka programu, ktorá sa uskutoční 30. apríla 2020, bude zameraná na pobyty počas akademického roku 2020/2021.

S úctou

Ondrej Aradský

Scholarship Administrator

tel.: +421 2 5930 4733

SAIA, n. o.

Sasinkova 10

812 20 Bratislava 1

Slovak Republic

tel.: +421 2/5930 4700, 5930 4711

[www.saia.sk]www.saia.sk

[www.scholarships.sk]www.scholarships.sk

[www.scholarships.sk]www.euraxess.sk